Rainer Eppelmann

pisi|Rainer Eppelmann pärast Demokraatliku Alguse esimeheks valmist 1990. aastal
Rainer Eppelmann (sündinud 12. veebruaril 1943 Berliinis) on Saksa luterlik vaimulik, teoloog ja poliitik.

Rainer Eppelmanni isa oli puusepp ja ema õmbleja. 1961. aasta augustis pidi ta seoses Berliini müüri ehitamisega gümnaasiumi pooleli jätma, kuna Johannes Kepleri Gümnaasium, kus ta õppis, asus Lääne-Berliinis. Esialgu töötas ta katusepanija abina. 1962–1965 õppis ta müürsepaks ja hiljem töötas käsitöölisena. 1964. aastal keeldus ta teenistusest Saksa DV Rahvaarmees, mille eest teda karistati kaheksakuulise vanglakaristusega. 1969. aastal alustas Eppelmann õpinguid Berliini Jutlustajatekoolis Paulinum, mille ta lõpetas 1974. aastal.Manfred Agethen. Rainer Eppelmann : Pfarrer, Minister, Vorsitzender der CDA, Mitglied des Präsidiums der CDU * 12. Feb. 1943 Berlin, evangelisch Konrad-Adenauer-Stiftung. Geschichte der CDU

1975. aastal ordineeriti Rainer Eppelmann vaimulikuks. Alates 1974. aastast töötas jutlustaja ja vaimulikuna Berliini Samariitlaste koguduses ja Friedrichshaini koguduses.Rainer Eppelmann : Vorsitzender, geboren am 12.02.1943 : Bürgerrechtler, Minister für Abrüstung und Verteidigung Bundesstiftung zur Aufarbeitung der SED-Diktatur Vaimulikuna osales Rainer Eppelmann inimõiguslusliikumises ja võttis osa opositsioonilisest tegevusest.Sven Felix Kellerhoff.  Ein Pfarrer als "Staatsfeind Nr. 1" der DDR Die Welt, 12. veebruar 2013 1980. aastatel püüdis Stasi teda kahel korral mõrvata, kuid atentaadid ebaõnnestusid.Rainer Eppelmann, riigivaenlane number üks Diplomaatia, nr. 133, 2014

1989. aasta oktoobris oli Rainer Eppelmann üks opositsioonilise partei Demokraatlik Algus (Demokratischer Aufbruch) asutajaid. 1990. aasta veebruaris sai ta portfellita ministriks Hans Modrowi valitsuses. 1990. aasta märtsis valiti ta Rahvakoja liikmeks ja aprillis Demokraatliku Alguse esimeheks.Rainer Eppelmann geb. 1943 Lebendiges Museum Online 1990. aasta 12. aprillist kuni 2. oktoobrini oli Rainer Eppelmann Saksa DV desarmeerimise- ja kaitseminister.German Democratic Republic. Ministries, political parties, etc. rulers.orgRainer Eppelmann DDR 1989/90

1990. aasta augustis ühines Demokraatlik Algus Saksamaa Kristlik-Demokraatliku Liiduga. Aastatel 1990–2005 oli Rainer Eppelmann Saksamaa Kristlik-Demokraatliku Liidu esindajana Saksamaa Liidupäeva liige.Manfred Agethen. Demokratischer Aufbruch (DA) Konrad-Adenauer-Stiftung. Geschichte der CDU

Alates 1998. aastast on ta SSÜP Diktatuuri Läbitöötamise Sihtasutuse eestseisuse esimees.Rainer Eppelmann : Ministerbiografie deutsche-einheit-1990.de

Viited

Kategooria:Saksamaa vaimulikud
Kategooria:Saksamaa poliitikud
Kategooria:Saksa DV poliitikud
Kategooria:Saksa DV Rahvakoja liikmed
Kategooria:Sündinud 1943